થોડા દિવસ પહેલા અમીત શાહે પોતાના ભાષણમાં જણાવ્યુ હતુ કે તેમની પાસે લાખોનું વોટ્સઅપ ગ્રુપ છે. કોઇપણ મેસેજ લોકો સુધી પહોચાડવો હોય તો તેમા જરા પણ સમય લાગે તેમ નથી. જો કે સોશિયલ મીડિયા આજે લોકોનું ધ્યાન ખેચવા માટેનું એક સરળ સાધન બની ગયુ છે. લોકો સવારે ઉઠીને પેપર નહી પરંતુ કયો મેસેજ આવ્યો અને કોણે તમારી પોસ્ટ પર કેટલી લાઇક કરી છે તે જોવુ વધારે પસંદ કરી રહ્યા છે. ઘણા લોકો તો કોઇ મેસેજ ગમે કે ન ગમે તેને વિચાર્યા વિના તેમના મિત્રોને સેન્ડ કરી રહ્યા છે. કોઇ કુતુહલ ખાતર જોવે છે તો કોઇ શું નવુ આવ્યુ તે જોવા. આજે કાર્યકર્તાઓ સોશિયલ મીડિયામાં નેતાઓની પ્રશંસાને વધુ વેગ આપી રહ્યા છે. કોઇ મેસેજ વાંચે કે ન વાંચે તેને તો એક જ કામ મેસેજ કરો જેટલા થઇ શકે. આ સોશિયલ મીડિયામાં ચીતરેલા ગુણો કેટલા સાંચા સાબિત થાય છે તે હવે જોવું રહ્યુ.